rejauldu/bengali-wikipedia huggingface dataset:
টাঙ্গাইল মেডিকেল কলেজ বাংলাদেশের টাঙ্গাইল জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৬৫ জন (৬২টি সাধারণ, ২টি FF কোঠা এবং ১টি আদিবাসিদের জন্য সংরক্ষিত) শিক্ষার্থীকে ভর্তি করা হয়ে থাকে।   অবস্থান  টাঙ্গাইল মেডিকেল কলেজ ও হাসপাতাল ভবন টাঙ্গাইল শহরের কোদালিয়া এলাকায় অবস্থিত।   ইতিহাস  ১৯৭৪ সালে টাঙ্গাইল জেলায় একটি ৫০ শয্যাবিশিষ্ট সাধারণ হাসপাতাল স্থাপনের পর একটি মেডিকেল কলেজ স্থাপনের দাবি উঠে। ২০১২ সালের ৩০ জুন টাঙ্গাইলের ভূঞাপুরের একটি জনসভায় শেখ হাসিনা একটি মেডিকেল কলেজ স্থাপনের ঘোষণা দেন। ২০১৪ সালের ২৩ ফেব্রুয়ারি টাঙ্গাইল জেনারেল হাসপাতালের ট্রমা সেন্টারকে মেডিকেল কলেজ ভবন হিসেবে অনুমোদন করে ছাত্র ভর্তির অনুমতি দেওয়া মাধ্যমে এই মেডিকেল কলেজটি চালু করা হয়। শুরুতে কলেজটির নাম টাঙ্গাইল মেডিকেল কলেজ রাখা হয়। ২০১৬ সালে টাঙ্গাইল-৫ আসনের সংসদ সদস্য ছানোয়ার হোসেন টাঙ্গাইল মেডিকেল কলেজ ও হাসপাতালটির নাম শেখ হাসিনার নামে নামকরণ করার প্রস্তাব আনেন জাতীয় সংসদে ও পরে প্রস্তাবটি জাতীয় সংসদে গৃহীত হয়। বঙ্গবন্ধু শেখ মুজিবুর রহমান মেমোরিয়াল ট্রাস্টের ২০১৭ সালের ৫ এপ্রিলের সভায় নামকরণে বিষয়টি চূড়ান্ত অনুমোদন দেওয়া হয়। অনুমোদিত নামানুসারে টাঙ্গাইল মেডিকেল কলেজ ও হাসপাতালের নামকরণ করা হয় শেখ হাসিনা মেডিকেল কলেজ ও হাসপাতাল।  ২০২৪-এর ৩০ অক্টোবর রাষ্ট্রপতির আদেশক্রমে স্বাস্থ্য ও পরিবার কল্যাণ মন্ত্রণালয়ের স্বাস্থ্য শিক্ষা ও পরিবার কল্যাণ বিভাগের (চিকিৎসা শিক্ষা-১ শাখা) এর প্রজ্ঞাপনের দ্বারা কলেজটির নাম পুনরায় "টাঙ্গাইল মেডিকেল কলেজ" হয়।   আরও দেখুন   বাংলাদেশের মেডিকেল কলেজের তালিকা।   তথ্যসূত্র      বহিঃসংযোগ   স্বাস্থ্য অধিদপ্তর।  বিষয়শ্রেণী:বাংলাদেশের সরকারি মেডিকেল কলেজ বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:বাংলাদেশের হাসপাতাল বিষয়শ্রেণী:টাঙ্গাইলের হাসপাতাল বিষয়শ্রেণী:২০১৪-এ বাংলাদেশে প্রতিষ্ঠিত বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান
চিরাম ইউনিয়ন বাংলাদেশের ময়মনসিংহ বিভাগের নেত্রকোণা জেলার বারহাট্টা উপজেলার অন্তর্গত একটি।  আয়তন (একর) ৭২২৩   প্রশাসনিক এলাকা    শিক্ষা  শিক্ষার হার : ২৯.২৫% (২০০১ এর শিক্ষা জরীপ অনুযায়ী)http://chhiramup.netrokona.gov.bd/ শিক্ষা প্রতিষ্ঠান : চিরাম তাহেরা মান্নান স্মৃতি উচ্চ বিদ্যালয়   প্রথমিক বিদ্যালয়:  1	৪৯নং কেশবপুর সরকারী প্রাথমিক বিদ্যালয়  2	২১নং নৈহাটী সরকারী প্রাথমিক বিদ্যালয়	  3	বামনগাঁও সরকারি প্রাথমিক বিদ্যালয়	 	 4	কেশবপুর সরকারি প্রাথমিক বিদ্যালয়	 	 5	নৈহাটি সরকারি প্রাথমিক বিদ্যালয়	 	 6	রায়মাধব সরকারি প্রাথমিক বিদ্যালয়	 	 7	বাখরা সরকারি প্রাথমিক বিদ্যালয়	 	 8	বাখরা সরকারি প্রাথমিক বিদ্যালয়	 	 9	কৃষ্ণরীণা সরকারী প্রাথমিক বিদ্যালয়	 	 10	ভাটগাঁও সরকারী প্রাথমিক বিদ্যালয়	 	 11	বাহাদুর সরকারী প্রাথমিক বিদ্যালয়	 	 12	বাদেচিরাম সরকারী প্রাথমিক বিদ্যালয়	 	 13	খৈকোনা সরকারী প্রাথমিক বিদ্যালয়	 	 14	রামারবাড়ী সরকারী প্রাথমিক বিদ্যালয়	 	 15	ছয়হাল সরকারী প্রাথমিক বিদ্যালয়	 	 16	২৩নং রায়মাধব সরকারি প্রাথমিক বিদ্যালয়   দর্শনীয় স্থান   চিরাম একটি ঐতিহাসিক ইউনিয়ন। প্রকৃতিক সৌন্দর্যে ভরপুর এর সর্বত্র — ছবির মতো সব গ্রাম। বর্ষায় থইথই পানি;যে কেউ বলতে বাধ্য চিরাম ইউনিয়ন রুপের রাণী। বর্ষায় যখন সবুজে সবুজময়, ছোট ডিঙ্গি নৌকার খেলা বিলে—ঝিলে; তখন চিরাম ইউনিয়ন ঘুরে দেখার উপযুক্ত সময়।  চিরাম ইউনিয়নের মানুষ সভাবজাত ভাবেই সহজ–সরল, বন্ধু সুলভ;তাই পর্যটকদের কাছে চিরাম ইউনিয়ন বরাবরই থাকে পছন্দের শীর্ষে। বড় ইদ বা ইদুল আজহায় এই ইউনিয়নে সর্বাধিক পর্যটক সমাগম হয়ে থাকে।   উল্লেখযোগ্য ব্যক্তিত্ব  মোঃ রাফি খান - সাংবাদিক, লেখক  এনামূল হক পলাশ   জনপ্রতিনিধি  বর্তমান চেয়ারম্যান- মোঃ সাইদুর রহমান চৌধুরীhttp://barhatta.netrokona.gov.bd/bn/site/view/Leaders +চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    ময়মনসিংহ বিভাগ  নেত্রকোণা জেলা  বারহাট্টা উপজেলা   তথ্যসূত্র   বিষয়শ্রেণী:বারহাট্টা উপজেলার ইউনিয়ন
অলগা আলেক্সান্দ্রোভনা ফাতকুলিনা (, ; জন্ম: ২৩ জানুয়ারি ১৯৯০; অলগা ফাতকুলিনা নামে সুপরিচিত) হলেন একজন রুশ স্পিড স্কেটার। তিনি আন্তর্জাতিক প্রতিযোগিতার মঞ্চে স্পিড স্কেটিংয়ের ৫০০ মিটার বিভাগে রাশিয়ার প্রতিনিধি হিসেবে প্রতিদ্বন্দ্বিতা করে থাকেন।  ফাতকুলিনা রাশিয়ার হয়ে ২০১০, ২০১৪ এবং ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি রৌপ্য পদক জয়লাভ করেছেন। ২০২২ শীতকালীন অলিম্পিকের উদ্বোধনী অনুষ্ঠানে তিনি রাশিয়ার পতাকা বাহক হিসেবে মাঠে পদার্পণ করেছেন।  প্রারম্ভিক জীবন অলগা আলেক্সান্দ্রোভনা ফাতকুলিনা ১৯৯০ সালের ২৩শে জানুয়ারি তারিখে রাশিয়ার চেলিয়াবিনস্কে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ফাতকুলিনা রাশিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি স্পিড স্কেটিংয়ের নারীদের ৫০০ মিটার প্রতিযোগিতায় অংশগ্রহণ করেছিলেন। ফাতকুলিনা প্রতিযোগিতায় ৩৭.৭৬ সময়ে সমাপ্তি রেখা অতিক্রম করে সার্বিকভাবে দশম স্থান অধিকার করেছিলেন।  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ নারী স্পিড স্কেটার বিষয়শ্রেণী:রাশিয়ার অলিম্পিক স্পিড স্কেটার বিষয়শ্রেণী:২০২২ শীতকালীন অলিম্পিকের স্পিড স্কেটার
ড্যানিশ উইকিপিডিয়া হচ্ছে অনলাইন বিশ্বকোষ উইকিপিডিয়ার ডেনীয় ভাষার সংস্করণ। ড্যানিশ উইকিপিডিয়া ২০০২ সালে পথচলা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ড্যানিশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।  ইতিহাস তথ্যসূত্র   বহিঃসংযোগ   ড্যানিশ উইকিপিডিয়া   ড্যানিশ উইকিপিডিয়ার মোবাইল সংস্করণ  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
তুর্কমেনবাশি রুহি মসজিদ অথবা গিপজাক মসজিদ () তুর্কমেনিস্তানের গিপজাকে অবস্থিত একটি মসজিদ এবং ১৯৮৫ থেকে ২০০৬ সালের তুর্কমেনিস্তানের নেতা সাপারমুরাত নিয়াজভের কবরস্থান। মসজিদটির অবস্থান দেশের রাজধানী আশখাবাদের প্রায়  পশ্চিমে, এম৩৭ মহাসড়কের পাশে।  পরিদর্শন   মসজিদটি ফ্রান্স-ভিত্তিক বুইগ কর্তৃক নির্মিত, রাষ্ট্রপতি সাপারমুরাত নিয়াজভের নিজ শহরে নির্মাণ করা হয়। এটি ২০০৪ সালের ২২ অক্টোবরে খোলা হয় এবং উনার মৃত্যুর প্রস্তুতিতে একটি সমাধিসহ নির্মিত হয়। দুই বছর পরেই নিয়াজভের মৃত্যু হয় এবং ২০০৬ সালের ২৪ ডিসেম্বরে উনাকে সেই সমাধিতে দাফন করা হয়।  মসজিদটি বিতর্কের কেন্দ্রবিন্দুতে রয়েছে যেহেতু।মুসলিম ধর্মগ্রন্থ কুরআন ও নিয়াজভের 'জীবনের ছদ্ম-আধ্যাত্মিক বই রুহনামা (আত্মার বই) উভয়ই মসজিদের দেওয়ালগুলোতে লাগানো আছে। এটি অনেক মুসলমানকে এ বিষয়ে ক্ষুব্ধ করেছে, যে রুহনামাকে কুরআনের সমতুল্য হিসাবে স্থাপন করা হয়েছে। প্রকৃতপক্ষে ১০,০০০ জন মুসল্লির সমাগম করার ক্ষমতা থাকা সত্ত্বেও মসজিদটি প্রায়শই খালি থাকে কারণ রুহনামার শিলালিপিগুলো ধর্মপ্রাণ মসজিদগামীদের নিকট নিন্দাজনক বলে বিবেচিত হয়।Door to the Kipchak Mosque Türkmenbaşy Ruhy Mosque অ্যাটলাস অবসকিউরা (www.atlasobscura.com). ২৮ এপ্রিল ২০২২ তারিখে সংগৃহীত।  আরও দেখুন আরতুগ্রুল গাজী মসজিদ গুরবাঙ্গুলি হাজি মসজিদ   টীকা   তথ্যসূত্র  বিষয়শ্রেণী:২০০৪-এ তুর্কমেনিস্তানে প্রতিষ্ঠিত বিষয়শ্রেণী:গ্যুপজাক বিষয়শ্রেণী:তুর্কমেনিস্তানের মসজিদ বিষয়শ্রেণী:২০০৪-এ সম্পন্ন মসজিদ বিষয়শ্রেণী:২১শ শতাব্দীর মসজিদ বিষয়শ্রেণী:সাপার্মুরাত নিয়াজভ বিষয়শ্রেণী:২১শ শতাব্দীর এশিয়ার মসজিদ
গণেশ হালুই (জন্ম: ১৪ সেপ্টেম্বর ১৯৩৬) ভারতবর্ষের সমকালীন শিল্প-আন্দোলনের বিশিষ্ট ব্যক্তিত্ব।নির্জন গণেশ হালুই নিসর্গে নির্জন গণেশ হালুই  জীবনী তিনি বর্তমান বাংলাদেশে জামালপুর জেলায় ১৪ সেপ্টেম্বর ১৯৩৬ সালে জন্মগ্রহণ করেন। শৈশব ও কৈশোর কেটেছে সেখানেই। ১৯৫০ এর দশকে বাংলাদেশ থেকে পশ্চিশবঙ্গে স্থানান্তরিত হন তিনি।  হালুই কলকাতার গভ. কলেজ অব্ আর্টস অ্যান্ড ক্রাফট্স-এর অ্যাপ্লাইড আর্ট বিভাগ থেকে ১৯৫৬ সালে স্নাতক ডিগ্রি লাভ করেন এবং পরবর্তীতে ১৯৬৩ থেকে ১৯৯৮ সাল পর্যন্ত একই  শিক্ষাপ্রতিষ্ঠানে শিক্ষকতা করেছেন।  শিল্পরীতি এ পর্যন্ত তার ১৯ টি একক প্রদর্শনী আয়োজিত হয়েছে এবং বহু দলগত প্রদর্শনীতে অংশ গ্রহণ করেছেন।  সন্মাননা তিনি ১৯৫৫ থেকে ১৯৭০ পর্যন্ত কলকাতার অ্যাকাডেমি অব্ ফাইন আর্টস কর্তৃক চারুকলায় ছয় বার স্বর্ণ পদক লাভ করেন। গণেশ হালুই ২০১০ সালে রবীন্দ্রভারতী বিশ্ববিদ্যালয় কর্তৃক প্রদত্ত ‘হীরাচাঁদ দুর্গা স্মারক’ সম্মান লাভ করেন। তিনি ২০১১ সালে পশ্চিমবঙ্গ রাজ্য নৃত্য নাট্য-সঙ্গীত ও দৃশ্যকলা অ্যাকাডেমি প্রদত্ত ‘পশ্চিমবঙ্গ রাজ্য অ্যাকাডেমি’ সম্মান লাভ করেন। ২০১২ সালে ক্যালকাটা পেইন্টার্স কর্তৃক সম্মাননা জ্ঞাপন।  চিত্রকর গণেশ হালুইয়ের সম্মানে বেঙ্গল ফাউন্ডেশন আর্টস গ্রোগ্রাম কর্তৃক "দ্বি-বার্ষিক গণেশ হালুই বেঙ্গল গবেষণা বৃত্তি" প্রদান করা হয়ে থাকে।  তথ্যসূত্র  বিষয়শ্রেণী:গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী  বহিঃসংযোগ   বুধবার শিল্পী গণেশ হালুই এর একক চিত্রকলা প্রদর্শনী   www.bengalfoundation.org  বিষয়শ্রেণী:১৯৩৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি শিল্পী বিষয়শ্রেণী:বাংলাদেশী পুরুষ চিত্রশিল্পী বিষয়শ্রেণী:২১শ শতাব্দীর ভারতীয় শিল্পী বিষয়শ্রেণী:কলকাতার শিল্পী
মোহাম্মদ টুটুল হোসেন বাদশা (জন্ম: ১২ আগস্ট ১৯৯৯; বাদশা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১৩–১৪ মৌসুমে, বাংলাদেশী ফুটবল ক্লাব খিলগাঁওয়ের যুব পর্যায়ের হয়ে খেলার মাধ্যমে বাদশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৫ ম্যাচে অংশগ্রহণ করেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন।  ২০১৩ সালে, বাদশা বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন।  দলগতভাবে, বাদশা এপর্যন্ত ৩টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন।  প্রারম্ভিক জীবন মোহাম্মদ টুটুল হোসেন বাদশা ১৯৯৯ সালের ১২ই আগস্ট তারিখে বাংলাদেশের জয়পুরহাটে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল বাদশা বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন।  ২০১৮ সালের ২৭শে মার্চ তারিখে, মাত্র ১৮ বছর ৭ মাস ১৬ দিন বয়সে, বাদশা লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বাদশা সর্বমোট ৮ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০১৮  ৮  ০ ২০১৯  ৩  ০ ২০২১  ৬  ০ ২০২২  ৬  ০  সর্বমোট  ২৩  ০  আন্তর্জাতিক গোল অনূর্ধ্ব-২৩  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ২৬ মার্চ ২০১৯  খলিফা স্পোর্টস সিটি স্টেডিয়াম, ইসা টাউন, বাহরাইন   শ্রীলঙ্কা অনূর্ধ্ব-২৩  ২–০  ২–০  প্রতিযোগিতা   তথ্যসূত্র  বহিঃসংযোগ          বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:২০১৪ এশিয়ান গেমসের ফুটবলার বিষয়শ্রেণী:জয়পুরহাট জেলার ব্যক্তি বিষয়শ্রেণী:২০১৮ এশিয়ান গেমসের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:এশিয়ান গেমসে বাংলাদেশের ফুটবলার
জর্জ জঁ রেমোঁ পোঁপিদু (৫ জুলাই ১৯১১ - ২ এপ্রিল ১৯৭৪) ছিলেন একজন ফরাসি রাজনীতিবিদ যিনি ১৯৬৯ সাল থেকে মৃত্যু অবধি ১৯৬৯ সাল পর্যন্ত ফ্রান্সের রাষ্ট্রপতি হিসাবে দায়িত্ব পালন করেছিলেন। এর আগে তিনি ১৯৬২ সাল থেকে ১৯৬৮ সাল পর্যন্ত ফ্রান্সের ইতিহাসে সবচেয়ে দীর্ঘ মেয়াদের জন্য ফ্রান্সের প্রধানমন্ত্রী ছিলেন। তিনি দীর্ঘদিন রাষ্ট্রপতির শার্ল দ্য গোল শীর্ষ উপদেষ্টা ছিলেন। রাষ্ট্রপ্রধান হিসেবে তিনি একজন মধ্যপন্থী রক্ষণশীল ছিলেন। তিনি মার্কিন যুক্তরাষ্ট্রের সাথে ফ্রান্সের সম্পর্ক পুনরুদ্ধার করেছিলেন এবং আফ্রিকার সদ্য স্বাধীন প্রাক্তন উপনিবেশগুলির সাথে ইতিবাচক সম্পর্ক বজায় রেখেছিলেন।   তথ্যসূত্র   বহিঃসংযোগ  বিষয়শ্রেণী:১৯১১-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:ফরাসি রাজনীতিবিদ বিষয়শ্রেণী:ফ্রান্সের রাষ্ট্রপতি বিষয়শ্রেণী:ফ্রান্সের প্রধানমন্ত্রী বিষয়শ্রেণী:ফ্রান্সে ক্যান্সারে মৃত্যু বিষয়শ্রেণী:ফরাসি রোমান ক্যাথলিক বিষয়শ্রেণী:স্নায়ুযুদ্ধের ব্যক্তি
ফারুক ওয়াসিফ বাংলাদেশের একজন কবি, সাংবাদিক ও কলাম লেখক। তিনি প্রেস ইনস্টিটিউট বাংলাদেশের মহাপরিচালক।   প্রাথমিক জীবন  ফারুক ২২ সেপ্টেম্বর ১৯৭৫ সালে বগুড়ায় জন্মগ্রহণ করেন। তাঁর প্রাথমিক শিক্ষা শুরু হয় বগুড়া মিশন স্কুলে। উচ্চশিক্ষার জন্য তিনি জাহাঙ্গীরনগর বিশ্ববিদ্যালয়ে স্নাতক ও স্নাতকোত্তর সম্পন্ন করেন।   পেশাগত জীবন  ফারুক ওয়াসিফ তাঁর কর্মজীবন শুরু করেন সাংবাদিকতা দিয়ে এবং বাংলাদেশের বিভিন্ন শীর্ষস্থানীয় সংবাদমাধ্যমে গুরুত্বপূর্ণ দায়িত্ব পালন করেন। তিনি সাহিত্য পত্রিকা ‘তৃণমূল’ সম্পাদনার সাথেও যুক্ত ছিলেন।   প্রকাশিত বই    কবিতা:    জল জবা জয়তুন (২০১৫)  বিস্মরণের চাবুক (২০১৮)  তমোহা পাথর (২০১৯)   প্রবন্ধ:    বাসনার রাজনীতি, কল্পনার সীমা (২০১৬)  জীবনানন্দের মায়াবাস্তব (২০১৮)  জরুরি অবস্থার আমলনামা (২০০৯)  ইতিহাসের করুণ কঠিন ছায়াপাতের দিনে (২০১১)   অনুবাদ:    সাদ্দামের শেষ জবানবন্দি (২০১৩)  তথ্যসূত্র  বিষয়শ্রেণী:বাংলাদেশী মানবাধিকার কর্মী বিষয়শ্রেণী:জীবিত ব্যক্তি বিষয়শ্রেণী:বাংলাদেশী সক্রিয় কর্মী বিষয়শ্রেণী:বগুড়া জেলার ব্যক্তি
থাম্ব|232x232px|ইন্দোনেশিয়ান উইকিপিডিয়ার প্রধান পাতা ডার্ক মোড এবং টাইমলেসসহ  ইন্দোনেশীয় উইকিপিডিয়া হচ্ছে অনলাইন বিশ্বকোষ উইকিপিডিয়ার ইন্দোনেশীয় ভাষার সংস্করণ। ইন্দোনেশীয় উইকিপিডিয়া ২০০৩ সালে যাত্রা শুরু করে এবং   অনুযায়ী এই উইকিপিডিয়ায় মোট টি নিবন্ধ,  জন ব্যবহারকারী,  জন প্রশাসক ও টি ফাইল আছে। ইন্দোনেশীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।   তথ্যসূত্র    বহিঃসংযোগ     Indonesian Wikipedia mobile version  Putra, Budi. "Fast growing of Indonesian Wikipedia." CNET Asia. August 31, 2006.  বিষয়শ্রেণী:ভাষা অনুযায়ী উইকিপিডিয়া বিষয়শ্রেণী:২০০৩-এ প্রতিষ্ঠিত ইন্টারনেট সম্পত্তি বিষয়শ্রেণী:ইন্দোনেশিয়ায় উইকিপিডিয়া
মেঘের পরে মেঘ ২০০৪ সালে মুক্তিপ্রাপ্ত একটি বাংলাদেশী চলচ্চিত্র।প্রকাশকঃ দ্য ডেইলি স্টার, এপ্রিল ০২, ২০০৪ মেঘের পরে মেঘ ফাইজুল এ তানিম ও সৈয়দ তাশফিন চৌধুরী, সংগৃহীত হয়েছেঃ এপ্রিল ১২, ২০১১ বিখ্যাত চলচ্চিত্র পরিচালক চাষী নজরুল ইসলাম পরিচালিত এই ছবিটি প্রয়াত অভিনেতা ওয়াসিমুল বারী রাজিবের উদ্দেশ্যে উত্সর্গ করা হয়। বিশিষ্ট কথা শিল্পী রাবেয়া খাতুনের উপন্যাস অবলম্বনে নির্মাণ করা হয় এই ছবিটি। বাংলাদেশের স্বাধীনতা যুদ্ধ ভিত্তিক এই ছবিতে অভিনেতা রিয়াজ দ্বৈত চরিত্রে অভিনয় করেন এবং তার বিপরীতে অভিনয় করেছেন পূর্ণিমা।   কাহিনি সংক্ষেপ  ১৯৭১ এ মুক্তিযুদ্ধ চলাকালীন বাংলাদেশের ছোট্ট শান্ত ও নিরিবিলি একটি গ্রাম। মুক্তিযুদ্ধের সময় লন্ডভন্ড এই গ্রামের পটচিত্র। সেই গ্রামেরই এক সন্তান “স্বাধীন মাহমুদ” একদিন জানতে চায় তার পিতৃ পরিচয়। তার জন্ম যুদ্ধ জয়ের পরপরই। প্রশ্ন উঠে কে তার পিতা? মুক্তিযোদ্ধা “সেজান মাহমুদ” (রিয়াজ) নাকি ঘাতক দালাল রাজাকার “মজিদ” (রিয়াজ) নাকি পাকিস্তানি ক্যাপ্টেন “সাদেক”? এই তিনটি চরিত্রের মধ্যে দিয়ে উঠে এসেছে বাংলাদেশের স্বাধীনতা সংগ্রামের দুঃসহ স্মৃতি। মা “সুরাইয়া”র (পূর্ণিমা) কাছে সন্তান স্বাধীন জানতে চায়, তার জন্মের প্রকৃত ইতিহাস। যেন একজন সন্তান নয় বাংলাদেশের জন্মেরও ইতিহাস তুলে ধরা হয়েছে 'মেঘের পরে মেঘ' ছবিতে। বাংলাদেশের স্বাধীনতা যুদ্ধ এবং যুদ্ধোত্তর সময়কালের পটভূমিকায় দেশপ্রেম, ভালোবাসা এবং ত্যাগের বীরত্ব বিস্তৃত হয়েছে ছবিটিতে।   শ্রেষ্ঠাংশে   রিয়াজ - সেজান মাহমুদ/মজিদ  পূর্ণিমা - সুরাইয়া  মাহফুজ আহমেদ -   শহিদুল আলম সাচ্চু -  খালেদা আক্তার কল্পনা	 -	  জামিলুর রহমান	-	  উত্তম গুহ -  আবুল হোসেন -  ওয়াসিমুল বারী -  আমীর সিরাজী -  তারেক সিকদার - জামিলুর রহমান শাখা   সংগীত  মেঘের পরে মেঘ ছবির সঙ্গীত পরিচালনা করেছেন ইমন সাহা।  সাউন্ড ট্র্যাক    বক্স অফিস    তথ্যসূত্র    বহিঃসংযোগ     - এ  মেঘের পরে মেঘ  - রোটন টমেটোস - এ  বিষয়শ্রেণী:২০০৪-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:যুদ্ধের চলচ্চিত্র বিষয়শ্রেণী:বাংলাদেশের স্বাধীনতা যুদ্ধের চলচ্চিত্র বিষয়শ্রেণী:বাংলাদেশী উপন্যাস অবলম্বনে চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:চাষী নজরুল ইসলাম পরিচালিত চলচ্চিত্র বিষয়শ্রেণী:২০০০-এর দশকের যুদ্ধভিত্তিক নাট্য চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলাদেশী যুদ্ধভিত্তিক নাট্য চলচ্চিত্র বিষয়শ্রেণী:১৯৭১-এর পটভূমিতে চলচ্চিত্র
লাওস জাতীয় অলিম্পিক কমিটি (; এছাড়াও সংক্ষেপে আইওসি কোড এলএও দ্বারা পরিচিত) হলো লাওসের জাতীয় অলিম্পিক কমিটি। এই সংস্থাটির ১৯৭৫ সালে প্রতিষ্ঠিত হয়েছে; প্রতিষ্ঠার ৪ বছর পর ১৯৭৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর লাওসের ভিয়েন্তিয়ানেতে অবস্থিত।  বর্তমানে লাওস জাতীয় অলিম্পিক কমিটির সভাপতির দায়িত্ব পালন করছেন ফুত সিমালাভং, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সেংফোন ফনামাথ।  ইতিহাস ১৯৭৫ সালে লাওসের বহু-ক্রীড়ার সর্বোচ্চ সংস্থা হিসেবে লাওস জাতীয় অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় পাঁচ বছর পর লাওস ১৯৮০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে লাওস  তথ্যসূত্র  বহিঃসংযোগ     এএনওসিতে লাওস জাতীয় অলিম্পিক কমিটি   অলিম্পিডিয়ায় লাওস জাতীয় অলিম্পিক কমিটি   অলিম্পিক.কমে লাওস জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে লাওস বিষয়শ্রেণী:লাওসের ক্রীড়া পরিচালনা পরিষদ বিষয়শ্রেণী:১৯৭৫-এ লাওসে প্রতিষ্ঠিত বিষয়শ্রেণী:১৯৭৫-এ প্রতিষ্ঠিত ক্রীড়া সংস্থা
হরিসাধন চট্টোপাধ্যায় (১৮৯০ - ১৯৫৮) একজন অধ্যাপক এবং শিক্ষাবিদ।   অবদান  এঁর পিতা ছিলেন পশ্চিমবঙ্গের দক্ষিণ ২৪ পরগণা জেলার মজিলপুরের শিক্ষক নীলমনি চট্টোপাধ্যায়। হরিসাধন ছিলেন তার পিতার জ্যেষ্ঠ পুত্র। হরিসাধন এমএ পাস করে সুরেন্দ্রনাথ কলেজে অধ্যাপকের পদ গ্রহণ করেন এবং পরে অধ্যক্ষ হন। তার চিন্তাতেই সুরেন্দ্রনাথ কলেজে বাণিজ্য বিভাগ খোলা হয়। তিনি যোগেশচন্দ্র কলেজেরও অন্যতম প্রতিষ্ঠাতা ছিলেন ।  হরিসাধন সর্বপ্রথম বাংলা ভাষায় অর্থনীতির বই লেখেন। তিনি আমরা বাঙালি বইয়ের লেখক। তিনি ইন্ডিয়ান ইকনমিক অ্যাসোসিয়েশনের সদস্য নির্বাচিত হয়েছিলেন। তিনি গ্রামের কো-অপারেটিভ ব্যাঙ্কের চেয়ারম্যানও ছিলেন।   তথ্যসূত্র   পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃ: ২৭৬  বিষয়শ্রেণী:বাঙালি শিক্ষাবিদ বিষয়শ্রেণী:বাঙালি লেখক বিষয়শ্রেণী:১৮৯০-এ জন্ম বিষয়শ্রেণী:১৯৫৮-এ মৃত্যু
রাজা আলী ছিলেন একজন ভারতীয় ক্রিকেটার, যিনি ভারতের ঘরোয়া ক্রিকেটে খেলতেন। তিনি ৫ জুলাই ১৯৭৬ জন্মগ্রহণ করেন।  ১৯৯৬ থেকে ২০০৮ সাল পর্যন্ত রাজা আলী মধ্যপ্রদেশ এবং রেলওয়ের হয়ে প্রথম-শ্রেণীর ক্রিকেট খেলেছেন।   তিনি হৃদরোগে আক্রান্ত হয়ে ২১ অক্টোবর ২০১২ মৃত্যুবরণ করেন।    তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ বিষয়শ্রেণী:ভোপাল থেকে আগত ক্রিকেটার বিষয়শ্রেণী:রেলওয়েজের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:১৯৭৬-এ জন্ম বিষয়শ্রেণী:২০১২-এ মৃত্যু
সংক্ষিপ্ত বিবরণ  বিলের ঘাট (রাখালিয়া ব্রীজ) বাংলাদেশের জয়পুরহাট জেলার ক্ষেতলাল উপজেলার রাখালিয়া এলাকায় অবস্থিত একটি জনপ্রিয় প্রাকৃতিক পর্যটন কেন্দ্র। এটি একটি বড় বিল সংলগ্ন ঘাট ও সেতু, যা স্থানীয়ভাবে “রাখালিয়া ব্রীজ” নামেও পরিচিত। প্রাকৃতিক সৌন্দর্য, খোলা বিলের জলরাশি, পাখির কোলাহল এবং নৌকা ভ্রমণ পর্যটকদের আকৃষ্ট করে।thumb|বিলের ঘাট (রাখালিয়া ব্রীজ)   অবস্থান  বিলের ঘাটটি ক্ষেতলাল উপজেলার দক্ষিণ-পূর্বাংশের রাখালিয়া গ্রামে অবস্থিত। এটি উপজেলা সদর থেকে সহজেই যাতায়াতযোগ্য এবং পাশ্ববর্তী জেলা ও উপজেলা থেকেও পর্যটকরা এখানে ঘুরতে আসেন। মূলত এটি তুলশীগঙ্গা নদীর উপকূলে অবস্থিত একটি ঘাট ও সেতু সংলগ্ন এলাকা।   ইতিহাস ও জনপ্রিয়তা  ঈদসহ সরকারি ছুটির দিনে এখানে হাজারো দর্শনার্থীর সমাগম ঘটে। স্থানীয়দের কাছে এটি এক জনপ্রিয় পারিবারিক বিনোদনকেন্দ্রে পরিণত হয়েছে।  ২০২৫ সালে এখানে ‘নিঃশব্দ’ নামে একটি নতুন পর্যটনকেন্দ্রেরও উদ্বোধন হয়, যা স্থানীয় প্রশাসনের একটি পরিকল্পিত প্রকল্প।   সম্প্রসারণ সম্ভাবনা  স্থানীয় বাসিন্দারা মনে করেন, শিশুদের জন্য পার্ক, বসার স্থান এবং পর্যাপ্ত নিরাপত্তা ব্যবস্থা থাকলে এটি জেলার অন্যতম পর্যটন আকর্ষণে পরিণত হবে। ইতিমধ্যেই এই এলাকা ছুটির দিনে দর্শনার্থীদের পদচারণায় মুখর।   তথ্যসূত্র   বিষয়শ্রেণী:জয়পুরহাট জেলা   বিষয়শ্রেণী:বাংলাদেশের পর্যটন কেন্দ্র   বিষয়শ্রেণী:ক্ষেতলাল উপজেলা বিষয়শ্রেণী:বাংলাদেশের বিল বিষয়শ্রেণী:পরিবেশ
ক্রিকেটের ইতিহাস ১৭২৬ - ১৭৬৩ নিবন্ধে বোলিঙে বল ছুঁড়ে মারার নিয়মের উপস্থাপন ও হ্যাম্বলডন ক্লাবের প্রতিষ্ঠা পর্যন্ত ক্রিকেটের ইতিহাস বর্ণিত হল।  ১৭২৭ সালে ক্রিকেট লন্ডন ও দক্ষিণ ইংল্যান্ডের একটি প্রধান ক্রীড়া ছিল। ঐ শতাব্দীতে বাজিকরদের আগ্রহের কারণে ক্রীড়াটিতে প্রচুর অর্থলগ্নি করা হয়। ধনী ব্যক্তিদের অনুদানে ও বিনিয়োগে কাউন্টি দল, পেশাদার খেলোয়াড় এবং প্রথম বড় ক্লাবগুলির আবির্ভাব ঘটে। ১৭২৬ সালে লন্ডন ও ডার্টফোর্ড ছিল সবচেয়ে গুরুত্বপূর্ণ ক্লাব। কেন্ট, মিডলসেক্স, সারি ও সাসেক্সের কাউন্টি দলগুলি ছিল প্রথম সারির ক্রিকেট দল। আর্টিলারি গ্রাউন্ড, ডার্টফোর্ড ব্রেন্ট, কেনিংটন কমন, মুলজি হার্স্ট এবং রিচমন্ড গ্রিন ছিল তখনকার দিনের সুপরিচিত ক্রিকেট মাঠ।  ১৬৯৭ সালের আগে সংবাদপত্রগুলিতে ক্রিকেটের কোন উল্লেখ নেই। কিন্তু ১৭২০-এর দশকের মাঝামাঝি নাগাদ ক্রিকেট-সংক্রান্ত রিপোর্ট বাড়তে থাকে। তবে এই রিপোর্টগুলি বহুদিন যাবৎ পূর্ণাঙ্গ ছিল না। আসল খেলার বিবরণের চেয়ে খেলার সময়সূচি কিংবা খেলার উপর বাজির দর নিয়ে সংক্ষিপ্ত আলোচনাই ছিল এগুলির মূল বিষয়বস্তু।  বিষয়শ্রেণী:ক্রিকেট বিষয়শ্রেণী:১৮শ শতকে ইংরেজ ক্রিকেট
দক্ষিণ ওদলাবাড়ি ভারতের পূর্বপ্রান্তে অবস্থিত পশ্চিমবঙ্গ রাজ্যের জলপাইগুড়ি জেলার একটি জনগণনা নগর৷  ভূগোল দক্ষিণ ওদলাবাড়ি জনগণনা নগরটি জলপাইগুড়ি জেলার মাল ব্লকের অন্তর্ভুক্ত৷ এটি লিস ও চেল নদীর মধ্যবর্তী স্থানে ওদলাবাড়ির দক্ষিণে অবস্থিত৷ শহরটি মাল থানার অন্তর্গত৷  জনতত্ত্ব ২০১১ খ্রিষ্টাব্দের ভারতের জনগণনা অনুসারে দক্ষিণ ওদলাবাড়ি জনগণনা নগরের জনসংখ্যা ৪৯৯৭ জন, যার মধ্যে ২৫২৫ জন পুরুষ ও ২৪৭২ জন নারী৷ প্রতি হাজার পুরুষে ৯৭৯ জন নারী৷ ৬ বছর অনুর্দ্ধ ৬৬০ জন শিশু, যা সমগ্র জনসংখ্যার ১৩.২১ %৷ ৬ বছরোর্দ্ধ জনসংখ্যার ৭২.০৫% অর্থাৎ ৩১২৫ জন সাক্ষর৷https://www.census2011.co.in/data/town/306989-dakshin-odlabari-west-bengal.html পুরুষ সাক্ষরতার হার ৭৮.৮৬ % এবং নারী সাক্ষরতার হার ৬৫.০৩ %৷  পরিবহন শহরটি ওদলাবাড়ী রোডের মাধ্যমে ১৭ নং জাতীয় সড়কের সাথে যুক্ত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি, ধুপগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো ওদলাবাড়ী রেলওয়ে স্টেশন৷  তথ্যসূত্র  বহিঃসংযোগ  বিষয়শ্রেণী:জলপাইগুড়ি জেলার শহর ও নগর
থাম্ব|হোমো সাকের (প্রতীকী ছবি) হোমো সাকের (লাতিন: Homo sacer, অর্থাৎ পবিত্র মানুষ বা অভিশপ্ত মানুষ) প্রাচীন রোমান আইনের একটি ধারণা। এই ধারণায় একজন মানুষ সমাজ থেকে নির্বাসিত বা বর্জিত হয়, যাকে যে কেউ হত্যা করতে পারে, কিন্তু ধর্মীয় উৎসর্গ হিসেবে বলি দেওয়া যায় না।Agamben, Giorgio. Heller-Roazen, trans. Homo Sacer: Sovereign Power and Bare Life Stanford, California: Stanford University Press, 1 April 1998. 72. এই ধারণাটি আধুনিক কালে দার্শনিক জর্জিও আগামবেন তাঁর বই Homo Sacer: Sovereign Power and Bare Life (1998)-এ গুরুত্বসহকারে ব্যবহার করেন।   প্রাচীন রোমে Homo sacer  প্রাচীন রোমে sacer শব্দটির মানে ছিল "সমাজ থেকে পৃথক", যা একদিকে পবিত্র এবং অন্যদিকে অভিশপ্ত বোঝাত। Homo sacer ছিল এমন একজন ব্যক্তি, যাকে সমাজ থেকে বর্জন করা হয়েছে এবং যার কোনও নাগরিক অধিকার ছিল না।  রোমান লেখক ফেস্টাস লিখেছেন: "Homo sacer is est quem populus iudicavit ob maleficium; neque fas est eum immolari, sed qui occidit parricidi non damnatur."  এর মানে, জনগণ যাকে অপরাধের জন্য সমাজচ্যুত করেছে, তাকে হত্যা করলে হত্যাকারীর কোনও দণ্ড হবে না, তবে তাকে ধর্মীয় বলি দেওয়া যাবে না।  এই আইন রোমের প্রাচীন সংহিতা Twelve Tables-এও ছিল (আইন ৮.২১), যেখানে বলা হয়, পৃষ্ঠপোষক(patron) যদি ক্লায়েন্টদের প্রতারিত করে, তবে তাকেও sacer গণ্য করা হবে।   শপথ ভঙ্গ ও দেবতার মালিকানা  প্রাচীন সময়ে শপথ মানে ছিল নিজেকে শর্তযুক্তভাবে দেবতার কাছে অভিশপ্ত করে তোলা। কেউ যদি শপথ ভঙ্গ করত, তবে বিশ্বাস করা হতো সে ঐ দেবতার মালিকানাভুক্ত হয়ে গেছে। তাই তাকে সমাজে আর গ্রহণ করা যেত না এবং কেউ তাকে হত্যা করলে সেটা দেবতার প্রতিশোধ হিসেবে ধরা হতো।   ধর্মীয় ও সাংস্কৃতিক তুলনা  Sacer শব্দের অর্থ ইহুদি ধর্মীয় ধারণা ḥērem-এর সঙ্গে আংশিকভাবে মিলে যায়। Cherem অর্থ এমন কিছু যা ঈশ্বরের জন্য উৎসর্গিত, আবার তা অভিশপ্তও। কেউ যদি এটি নিজের জন্য নেয়, তাহলে তার পরিবারসহ তাকেও পাথর ছুঁড়ে হত্যা করা হতে পারে।  মধ্যযুগে অপরাধীকে আইন থেকে বাইরে ঘোষণা করা হতো, যাকে হত্যা করলে কোনও শাস্তি হতো না। তখন তাদের ডাকা হতো "নেকড়ে" বা "নেকড়ে-মাথা" (wolf’s-head)। এই ধারা শেষ হয় ইংল্যান্ডে Habeas Corpus Act 1679 দ্বারা, যেখানে বলা হয়, কাউকে শাস্তি দেওয়ার আগে আদালতের রায় দরকার।   আরও দেখুন    Proscription  Burakumin  Civil death  Dalit  Hostis humani generis  Kafir  Outcast (person)  Stateless person  Persona non grata  Unlawful combatant  Vogelfrei   তথ্যসূত্র